Programul Județean de Dezvoltare Locală este un succes și este încă o dovadă că administrația județeană se implică în dezvoltarea fiecărei localități din județul Dâmbovița.
În cele trei sesiuni ale acestuia, se finanțează 187 de proiecte depuse de 76 de primării dâmbovițene, acestea având o valoare totală de 360.000.000 lei. Din această sumă, Consiliul Județean Dâmbovița asigură aproape 145.000.000 lei.
Se investesc:
– 211.000.000 lei în 77 proiecte de drumuri;
– 41.900.000 lei în amenajarea a 58 de baze sportive;
– 21.600.000 lei pentru construirea / reabilitarea a 9 centre medicale;
– 21.000.000 lei pentru amenajarea a 11 centre civice;
– 17.000.000 lei au fost alocați modernizării a 4 centre culturale;
– 15.000.000 lei sunt prevăzuți pentru implementarea a 5 proiecte de amenajare șanturi;
– 13.200.000 lei pentru extinderea a 8 rețele de canalizare;
– 9.600.000 lei vor asigura construirea și reablitarea a 7 poduri;
– 4.500.000 lei este suma necesară pentru 4 proiecte de amenajare parcuri și sisteme de colectare ape pluviale;
– 1.300.000 lei se vor folosi pentru 3 proiecte de extinderi de rețele de apă și branșamente la acestea;
– 3.900.000 lei pentru construirea unei baze operaționale pentru situații de urgență.